CELEX: 62005TO0454(01)
Language: el
Date: 2007-10-17 00:00:00
Title: Διάταξη του Πρωτοδικείου (τρίτο τμήμα) της 17ης Οκτωβρίου  2007. # Sumitomo Chemical Agro Europe SAS και Philagro France SAS κατά Επιτροπής των Ευρωπαϊκών Κοινοτήτων. # Φυτοπροστατευτικά προϊόντα - Δραστική ουσία procymidone - Οδηγία 91/414/ΕΟΚ - Προσφυγή ακυρώσεως - Προσφυγή κατά παραλείψεως - Κατάργηση της δίκης - Αγωγή αποζημιώσεως - Απαράδεκτο - Αγωγή προδήλως αβάσιμη. # Υπόθεση T-454/05.

Διάταξη του Πρωτοδικείου (τρίτο τμήμα) της 17ης Οκτωβρίου 2007 — Sumitomo Chemical Agro Europe και Philagro France κατά Επιτροπής
      (Υπόθεση T-454/05)
      «Φυτοπροστατευτικά προϊόντα — Δραστική ουσία procymidone — Οδηγία 91/414/ΕΟΚ — Προσφυγή ακυρώσεως — Προσφυγή κατά παραλείψεως — Κατάργηση της δίκης — Αγωγή αποζημιώσεως — Απαράδεκτο — Αγωγή προδήλως αβάσιμη»
      1.                     Προσφυγή ακυρώσεως — Αρμοδιότητα του κοινοτικού δικαστή (Άρθρο 230 ΕΚ) (βλ. σκέψη 53)
      2.                     Αγωγή αποζημιώσεως — Αυτοτέλεια έναντι της προσφυγής ακυρώσεως και της προσφυγής κατά παραλείψεως (Άρθρα 230 ΕΚ, 235 ΕΚ και
            288, εδ. 2, ΕΚ) (βλ. σκέψεις 70-72)
      3.                     Αγωγή αποζημιώσεως — Προσωρινή τοποθέτηση της Επιτροπής στο πλαίσιο διαδικασίας εγγραφής μιας δραστικής ουσίας ενός φυτοπροστατευτικού
            προϊόντος στο παράρτημα I της οδηγίας 91/414 (Άρθρο 288, εδ. 2, ΕΚ· οδηγία 91/414 του Συμβουλίου) (βλ. σκέψεις 73, 77-81)
      Αντικείμενο 
      
         Πρώτον, κυρίως, προσφυγή ακυρώσεως κατά της αποφάσεως που υποστηρίζεται ότι έλαβε η Επιτροπή και η οποία περιέχεται στο έγγραφο
                  της 20ής Οκτωβρίου 2005, σχετικά με την άδεια διαθέσεως στην αγορά της δραστικής ουσίας procymidone κατ’ εφαρμογήν της οδηγίας
                  91/414/ΕΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230,
                  σ. 1), δεύτερον, επικουρικώς σε σχέση προς την προσφυγή ακυρώσεως, προσφυγή κατά παραλείψεως, με αίτημα να αναγνωριστεί ότι
                  η Επιτροπή παρανόμως παρέλειψε να λάβει τα μέτρα που ζήτησαν η Sumitomo Chemical Agro Europe SAS και οι θυγατρικές της με
                  επιστολή της 5ης Σεπτεμβρίου 2005, και, τρίτον, αγωγή αποζημιώσεως με αίτημα την αποκατάσταση της ζημίας που ισχυρίζονται
                  ότι υπέστησαν οι ενάγουσες, κυρίως, λόγω της εκδόσεως, εκ μέρους της Επιτροπής, της αποφάσεως που υποτίθεται ότι περιέχεται
                  στο έγγραφο της 20ής Οκτωβρίου 2005 και, δευτερευόντως, λόγω της παραλείψεως της Επιτροπής να λάβει τα μέτρα που ζητήθηκαν
                  με την επιστολή της 5ης Σεπτεμβρίου 2005.
               
            Διατακτικό 
      Το Πρωτοδικείο διατάσσει:
      
         
                   
               
               
                  
               
               
                  Παρέλκει πλέον η έκδοση αποφάσεως επί της προσφυγής ακυρώσεως και της προσφυγής κατά παραλείψεως.
               
            
         
                   
               
               
                  
               
               
                  Απορρίπτει την αγωγή αποζημιώσεως ως απαράδεκτη καθόσον σκοπεί στην αποκατάσταση της ζημίας που φέρεται ότι υπέστησαν οι Sumitomo
                     Chemical Agro Europe SAS και Philagro France SAS λόγω της αποφάσεως της Επιτροπής που υποτίθεται ότι περιέχεται στο έγγραφο
                     της 20ής Οκτωβρίου 2005.
                  
               
            
         
                   
               
               
                  
               
               
                  Απορρίπτει την αγωγή αποζημιώσεως ως προδήλως αβάσιμη καθόσον σκοπεί στην αποκατάσταση της ζημίας που φέρεται ότι υπέστησαν
                     οι Sumitomo Chemical Agro Europe και Philagro France λόγω της παραλείψεως της Επιτροπής να λάβει τα μέτρα που της είχαν ζητήσει
                     η Sumitomo Chemical Agro Europe και οι θυγατρικές της με την επιστολή της 5ης Σεπτεμβρίου 2005.
                  
               
            
         
                   
               
               
                  
               
               
                  Οι Sumitomo Chemical Agro Europe και Philagro France φέρουν τα δικαστικά έξοδά τους καθώς και τα έξοδα της Επιτροπής.